Selvom teknikken til brystforstørrelse med eget fedt er forbedret markant de senere år, er der stadig begrænsninger i teknikken. Mængden af fedt man typisk transplanterer til hvert bryst er ca. 250-300 ml afhængigt af udgangspunkt og ønsker. Transplanterer man større volumen risikerer man, at trykket omkring de enkelte fedtceller bliver for stort, og at de derfor går til grunde. Idet fedtcellerne er meget sårbare, kan man forvente, at ca. 60-70% af det transplanterede fedt overlever. Det kan derfor være nødvendigt med 2-3 operationer med ca. 3 måneders mellemrum for at opnå den ønskede form og volumen.